નોટબંધીના એક વર્ષ પછી કોંગ્રેસ તે રીતે રડે છે જાણે કે મોદીએ તેમનું બધુ જ લઇ લીધું હોય. કોંગ્રેસને જેટલું રડવું હોય તેટલું રડી લો મોદી છે ને! જેણે દેશને લૂટ્યો છે તેણે દેશને પાછું આપવું જ પડશે તે તમે લખી રાખો. અમે આ ખુરશી માટે નથી કરતા અમે આ દેશ માટે કરીએ છીએ. જીએસટી વખતે કોંગ્રેસનો સહકાર હતો પણ બહાર આવીને તે બીજું બોલ્યા. વેપારીઓને મેં પહેલા દિવસથી કહ્યું છે કે આ નવો નિયમ છે. અમે સતત નમ્રતા સાથે જીએસટીમાં ફેરફાર કરતા રહીએ છીએ. કચ્છમાં પણ જલ્દી જ રો રો ફેરી ચાલશે. તે દિવસ દૂર નહીં હોય કે જ્યારે તમે જલ્દી સુરત પહોંચી અને ત્યાંથી મુંબઇ જઇ શકશો. કચ્છ ગતિવિધિના કેન્દ્રમાં આવી જશે, કારણ કે વિકાસ જ અમારો મંત્ર છે.